[ Последна среща с Габриел Гарсия Маркес, отИгнасио Рамоне (Монд дипломатик, август 2014 )\nСледваща статия « Еделвайсът и класовата борба в Алпите »\nСледваща статия: « Трябваше ли да убиват Кадафи? »\n> Август 2014\nПоследна среща с Габриел Гарсия Маркес\n„Не забравяй, че само въображението е ясновидец. Понякога е по-истинско от истината“, каза Габо.\nКАЗАХА ми, че бил в Хавана, но понеже е болен, не иска да види никого. Знаех къде отсяда обикновено – в една чудесна къща, далеч от центъра. Обадих се по телефона и Мерседес, съпругата му, веднага разпръсна всичките ми опасения. Каза ми с топлота: „Няма нищо подобно, това е, за да се скрие от нежеланите. Ела, Габо ще се радва да те види.“\nНа другата сутрин, в една пропита от влажност горещина, вървях по малкия път, ограден от палми, и почуках на вратата на вилата. Знаех, че страда от рак на лимфните възли и е подложен на изтощителна химиотерапия. Казваха, че не е добре. Дори му приписаха едно покъртително прощално писмо до приятелите му и до живота... Страхувах се, че ще се срещна с един умиращ човек. Мерседес ми отвори и каза с усмивка: „Влизай, Габо идва, вече свърши тениса.“\nМалко по-късно, в приятния полумрак на хола, седнал на бяло канапе, го видях как идва в добро състояние, с къдравата си коса, все още влажна от душа, и разрошени мустаци. Беше облечен в жълта гуаябера (риза от Тропика), бял, много широк панталон и платнени обувки. Истински герой на Висконти. Докато пиеше едно ледено кафе, ми каза, че се чувствал „като горска птица, избягала от клетката. При всички положения много по-млад, отколкото изглеждам“. И добави: „С възрастта усещам, че тялото не е направено да трае толкова години, колкото би ни се искало да живеем“. И веднага ми предложи „да направим като англичаните, които никога не говорят за здравето. Това било проява на лошо възпитание“.\nМорският бриз развяваше пердетата на огромните прозорци и холът ми се стори като платноход с вдигнати платна. Казах му, че първият том на автобиографията му „Живях, за да разкажа“ (1) много ми е харесал: „Това е най-добрият ти роман.“ Усмихна се и нагласи очилата си с дебела рамка: „Без малко въображение е невъзможно да се възстанови невероятната любовна история на родителите ми или спомените ми като бебе... Не забравяй, че само въображението е ясновидец. Понякога е по-истинско от истината. Достатъчно е да си помислиш за Кафка или Фокнър, или просто за Сервантес.“ Звуците от „Симфонията“ на Дворжак създаваха в хола радостна и в същото време драматична атмосфера.\nБях се запознал с Габриел Гарсия Маркес преди 40 години, някъде към 1979 г., в Париж, с моя приятел Рамон Чао. Габо беше поканен от ЮНЕСКО и заедно с Юбер Бьов-Мери, основател на Монд дипломатик, беше член на една комисия под председателството на нобелиста Шон Макбрайд. Тя трябваше да изготви доклад за нарушеното равновесие между Севера и Юга по отношение на масовата комуникация. По онова време той не пишеше романи, защото си го забрани, докато Пиночет е на власт в Чили. Още не беше получил Нобеловата награда за литература, но вече беше прочут в цял свят. Успехът на „Сто години самота“ (1967) го беше превърнал в най-известния писател на испански език след Сервантес. Спомням си, че бях впечатлен от ниския му ръст и неговата сериозност. Живееше като отшелник и напускаше стаята си, превърната в работна килия, само за да отиде в ЮНЕСКО.\nЩо се отнася до журналистиката, другата му голяма страст, току-що беше публикувал една хроника, в която описваше как сандинистки отряд атакува Националния дворец в Манагуа, Никарагуа, което ускори падането на диктатора Анастасио Сомоса (2). Описваше любопитни детайли сякаш сам бе присъствал на събитието. Поисках да узная как го е постигнал. И той ми разказа: „Бях в Богота в момента на атаката. Обадих се на генерал Омар Торихос, президент на Панама. Отрядът току-що беше потърсил убежище в страната му и още не се бяха срещали с медиите. Помолих го да предупреди момчетата да не се доверяват на пресата, защото могат да изопачат думите им. Той ми отговори: „Ела тук. Ще говорят само с теб.“ Отидох и се затворихме в една казарма с ръководителите на отряда Еден Пастора, Дора Мария и Уго Торес. Там възстановихме събитието минута по минута, от подготовката до развръзката. Прекарахме цялата нощ заедно. Пастора и Торес заспаха от изтощение. Аз продължих с Дора Мария до разсъмване. Отидох в хотела да напиша репортажа. После се върнах пак при тях, за да им го прочета. Поправиха някои технически термини, състава на групите и т.н. Репортажът излезе дни след атаката. Чрез него сандинистката кауза стана известна в целия свят.“\nПосле се срещах с Габо много пъти в Париж, Хавана и Мексико. Бяхме в пълно несъгласие по адрес на Уго Чавес. Той не вярваше във венецуелския лидер. Аз обаче смятах, че този човек ще вкара Латинска Америка в нов исторически кръговрат. Извън тази тема разговорите ни бяха много сериозни, дори прекалено – съдбата на света, бъдещето на Латинска Америка, Куба...\nНо си спомням как веднаж се смяхме до сълзи. Връщах се от Картахена, пищен колониален град в Колумбия. Голямата му къща зад зида се виждаше и заговорихме за нея. Попита ме: „Знаеш ли как се сдобих с тази къща?“ Нямах представа. „Още като младеж исках да живея в Картахена. И когато вече имах пари, започнах да търся къща там. Но винаги беше прекалено скъпо. Един приятел адвокат ми обясни: „Хората мислят, че си милионер, и вдигат цената. Остави ме аз да търся вместо теб.“ Няколко седмици по-късно беше намерил тази къща, която тогава беше една стара печатница, почти развалина. Говорил със собственика и се спрели на една цена, но собственикът, слепец, поставил условието да се запознае с купувача. Приятелят ми каза: „Трябва да отидем да го видим, но не говори, защото, ако разпознае гласа ти, ще утрои цената... Той е сляп, ти ще бъдеш ням.“ Дойде денят на срещата. Слепецът започна да ми задава въпроси. Отговарях с едно безлично произношение. Но в един момент допуснах непредпазливостта да отговоря с едно гласовито „Да-а-а!“. „Аха!“, подскочи старецът: „Вие сте Габриел Гарсия Маркес!“ Беше ме познал... И веднага добави: „Ще трябва да преразгледаме цената. Сега нещата са други.“ Приятелят ми се опита да се пазари. Но слепецът повтори: „Не. Не може да остане същата цена. По никакъв начин.“ „Добре, колко искаш?“, попитахме примирени. Старецът помисли малко и каза: „Половината.“ Не разбирахме какво става... Тогава той ни обясни: „Знаете, че държа печатница. От какво мислите, че съм живял досега? От печатане на пиратски издания на романите на Гарсия Маркес!“\nОнзи взрив на смях още звучеше в паметта ми, когато разговарях в къщата му в Хавана с един Габо, остарял, но интелектуално съвсем млад, както винаги. Говорехме за моята книга с интервюта с Фидел Кастро (3). „Завиждам ти – каза ми, смеейки се. – Имал си късмета да прекараш повече от сто часа с него.“ Отговорих, че съм нетърпелив да прочета втората част на мемоарите му. „Предполагам, че вече ще пишеш за срещите си с Фидел, когото познаваш от толкова време. Вие сте два великана на испаноезичния свят. Ако прекараме паралел с Франция, щеше да е като Виктор Юго да се е запознал с Наполеон...“ Засмя се, докато приглаждаше гъстите си вежди. „Имаш прекалено развито въображение... но ще те разочаровам, няма да има втора част... Знам, че много хора, приятели и неприятели, чакат моята историческа присъда за Фидел. Това е абсурдно. Аз вече написах това, което исках да напиша за него (4). Фидел е мой приятел и такъв ще бъде завинаги. До гроб.“\nНавън притъмня и холът посред бял ден потъна в сумрак. Разговорът стана по-бавен, по-монотонен. Габо размишляваше със зареян поглед, а аз се питах: „Възможно ли е да не остави никакво писмено свидетелство за своите интимни разговори, водени с Фидел като стари приятели съучастници? Дали не е оставил това за по-късно, когато нито един от двамата няма да го има на този свят?“\nНавън се лееше дъжд като из ведро, свойствен за внезапните тропически бури. Музиката замлъкна. Силно ухание на орхидеи превземаше хола. Погледнах Габо. Имаше вид на стара, посивяла колумбийска пума. Стоеше там, мълчалив и унесен в мисли, гледаше втренчено нескончаемия дъжд, верен другар на вековната му самота. Тръгнах си мълчаливо. Не знаех, че го виждам за последен път.\n(1) Gabriel García Márquez, Vivir para contarla (Живях, за да разкажа), Mondadori, Барселона, 2003.\n(2) Gabriel García Márquez, „Asalto al Palacio“ (Нападение на двореца), Alternativa, Богота, 1978.\n(3) Ignacio Ramonet, Fidel Castro. Biografía a dos voces, Debate, Мадрид, 2006. (Преведена на български под заглавието Сто часа с Фидел, „Монд дипломатик – България“, София, 2010.)\n(4) Gabriel García Márquez, „El Fidel que creo conocer“ (Този Фидел, когото мисля, че познавам), предговор към книгата на Gianni Minà, Habla Fidel (Говори Фидел), Edivisión, Мексико, 1988, и „El Fidel que yo conozco“ (Този Фидел, когото познавам), Cubadebate, Хавана, 13 август 2009.\n« Френските медии за Украйна »\n« Еделвайсът и класовата борба в Алпите »


Д-р Гайс Бадер спечели голямата награда в третото издание на конкурса „Мениджър на дентална практика" - Д-р Гайс - Естетична дентална медицина и имплантология\nД-р Гайс Бадер спечели голямата награда в третото издание на конкурса „Мениджър на дентална практика“\nД-р Гайс Бадер спечели голямата награда в третото издание на конкурса „Мениджър на дентална практика“, който се проведе на 21 октомври по време на международната изложба „Медикус, Денто, Галения 2011“.\nД-р Гайс Бадер е роден в Сирия, но от дълги години живее в България и вече притежава един международен приз. Връчената му статуетка „Творецът“ е дело на зъболекаря д-р Ради Венков и е най-престижното отличие в националната надпревара, организирана от Асоциацията на денталните мениджъри в България и в. „Стоматологичен свят“.\nЗа първи път участници в конкурса „Мениджър на дентална практика“ получиха специално отличие – плакет „Съвременна дентална практика с успешен мениджмънт“, от името на Асоциацията на денталните мениджъри в България. Наградата “Мениджър на дентален кабинет“ бе присъдена на д-р Борис Белчев, дентална практика „Бел Дент“, Пловдив. Д-р Божидар Димитров – клиника „Бо Дент“, Бургас, получи отличието „Мениджър на дентална клиника“.\nБяха раздадени и наградите „Мениджър на зъботехническа лаборатория с персонал до трима души“, „Мениджър на зъботехническа лаборатория с персонал над трима души“, както и други грамоти и отличия.\nПо традиция официалната церемония по награждаването се състоя във Виенския павилион на Международен панаир Пловдив. Целта на конкурса е да открои и отличи дентални практики, които създават комфорт и модерна лечебна среда за пациента.\nТазгодишно издание на „Медикус, Денто, Галения“ се проведе от 19 до 22 октомври в Пловдивския панаир с участието на директни изложители и представени фирми от общо 20 държави. Посетителите специалисти бяха над 5000, с 20% повече спрямо миналата година, от Германия, Сърбия, Република Македония, Румъния, Албания и България.\nКонкурсът бе подкрепен от Българския зъболекарски съюз, Сдружението на българските зъболекари, Съюза на зъботехниците у нас, Международен панаир Пловдив и фирми, свързани с денталния бранш.


Изтича срокът за подаване на данъчна декларация - Русе - DarikNews.bg\n28 април 2015 13:02\nИзтича срокът за подаване на данъчна декларация / Дарик Русе\nСрокът за подаване на годишните данъчни декларации за облагане на доходите по чл. 50 от ЗДДФЛ изтича на 30 април, напомнят от НАП. Досега в офиса на НАП в Русе са приети 12 838 декларации. Най-лесният начин за деклариране на доходите е по интернет с безплатния персонален идентификационен код (ПИК). По интернет своите декларации са подали над 4200 русенци. От тях сега с ПИК са изпратени над 1700. ПИК се издава в офиса по постоянен адрес на физическите лица безплатно и безсрочно. До момента над 300 000 граждани в страната вече имат персонални кодове, като от тях над 14 000 са издадени в офиса на НАП в Русе и всекидневно се издават над 60.\nЛице, което не подаде в срок данъчна декларация по този закон, се наказва с глоба или имуществена санкция в размер до 500 лв., ако не подлежи на по-тежко наказание. При повторно нарушение глобата или имуществената санкция по ал. 1 е в размер до 1000 лв.\nДруга важна санкция е за лице, което не посочи или невярно посочи данни или обстоятелства в данъчна декларация, водещи до определяне на данъка в по-малък размер или до освобождаване от данък, се наказва с глоба или имуществена санкция в размер до 1000 лв., ако не подлежи на по-тежко наказание. При повторно нарушение санкцията е в размер до 2000 лв., освен ако лицето не подлежи на по-тежко наказание. До 30 април могат да се подават коригиращи декларации за подобни грешки.\nДо 30 април трябва да бъде заплатен и дължимия данък за довнасяне. Всички данъци се плащат по една банкова сметка. При превод на пари към бюджета се попълва код за вид плащане - 11 00 00 „Данъци и други приходи за централния бюджет“. Няма предвидена глоба, ако се изпусне срока за плащане на данъка, но върху дължимата сума започват да се трупат наказателни лихви. Те са в размер на основния лихвен процент на БНБ плюс 10 пункта, или в момента това е 10,01% годишно.\nРусе НАП данъчна декларация


Беливанов се отчете: Строим, санираме, кучешкият туризъм във възход - Хасково - DarikNews.bg\nБеливанов се отчете: Строим, санираме, кучешкият туризъм във възход\nСлушай Добри Беливанов\nYour browser does not support the audio element. Добри Беливанов\nКметът на Хасково Добри Беливанов даде днес заключителната годишна пресконференция, на която отчете свършеното от общината за отминаващата 2017 година. Приходната част в бюджета се изпълнява според прогнозите,отчете Беливанов. Ремонтите в детските градини са на финала.\nСпортни клубове и културни институции поискаха пари от кметството\nПравим ремонти и по сгради на кметства и читалища в селата.Обновихме и продължаваме да обновяваме училища. Имаме си нов срок за изграждането на временния приют за бездомни кучета. Днес градоначалникът е подписал обществената поръчка. И до тук с конкретиката.\nКметът не отговори защо изграждането на приюта се забави с 9 месеца и защо в общината не знаят колко са бездомните кучета в града. Всъщност Беливанов каза, че не е броил кучетата, но щял да ги преброи и отново, за пореден път подчерта за кучешкия туризъм.\nЯвно бездомните кучета от всички кътчета на България надушват Хасково. Последно сме засекли пес – заралия. Дали не е виновен и за днешния случай на нахапан възрастен човек в района на училище „Вапцаров” в Хасково?\nОтново не стана ясно, ще имаме ли нови зам.-кметове. По отношение на скандалните докладни за предстоящата сесия кметът каза „а” и не стигна до „б”. Иначе ще гледаме театър със субтитри. Мултимедийна инсталация ще бъде закупена по проект за хасковският театър. Тя ще позволи на сцената да се играят постановки на чужд език със субтитри. Гърци са партньорите ни по този проект. Εβίβα /наздраве/ и весело посрещане на Коледа и Нова година!\nкмет Хасково отчет Добри Беливанов


bobsixkiller - kaldata.com - Форуми\nВсичко за bobsixkiller\nлипсва overlay на GF 8400GS или пък друг проблем?\nbobsixkiller публикува тема в Монитори, Аудио и Видеокарти\nПривет на Всички След доста ровене и четене из виртуалното пространство, реших да споделя проблема си и тук. Преди да го опиша ще спомена хардуера който имам, а по-долу и проблемите които се чудя как да отстраня: MB: GIGABYTE GA-EP43-DS3L CPU: CPU Intel Dual Core E5200 / 2.5GHz / 800 / 2MB / BOX RAM: KINGSTON 2 x 1GB DDR II 800 VGA: GeForce 8400GS / PCI-E x16 ( това тук: GV-NX84G256H ) HDD: WD 320GB ATA100, 7200 , 8MB Cache PSU: 350W / работи стабилно / Монитор: CRT Samsung syncmaster OC: WindowsXP SP3 Допълнително като информация което трябва да спомена е че от tv-out нa видео картата ( s-video към чинч преходник) съм пуснал сигнал към един видео рекордер с тунер JVC, свързано към ТВ ( модел 1994г.) за да гледам филми. Настройката която съм дал на видеокартата е clone а не dualview. И сега към проблема: Пускам да зарежда компютъра, на монитора не се появява никакъв сигнал, а целият сигнал „се пренасочва” към ТВ. И така продължава докато Windows-а зареди, след което се появява сигнал и на монитора. От този момент на нататък имам сигнал и на монитор и на ТВ. Ако изключа буксата от изхода на видео картата, компютъра си тръгва нормално като си зарежда през монитора. Това може да се каже, че е малка болка за умиране, тъй като да гледам как се зарежда windows не е много важно. Ще го преживявам някак си. По-дразнещият ми проблем е, че не мога да изкарам full screen на ТВ. До сега бях с ATI – нямах проблеми. Та образът на ТВ е на около 85% разпънат по височина на екрана и няма възможност да бъде разпънат до края. Има опции в менюто на контрол панела за full screen но не действа. Не стига това, ами когато пусна филм на PC, за да го гледам на full screen на ТВ, трябва да го пусна на full screen и на PC, т.е. нямам вече опция докато си върви филма в background на компютъра и се гледа ТВ, аз да си върша друга работа на PC-то. Нещо май не бачка overlay на видеокартата. С една дума - отврат. Описвам и какви мерки съм предприел за отстраняване а проблема: Смяна на близо десетина драйвери, включително и такива които са моднати (инфо от www.guru3d.com), промяна данни в regidit.exe при което се появява класическият стил на настройките за nvidia, изключване на буксата S-video и тогава рестарт с надежда да се запомнят някъде си кой е първи и кой втори монитор/ТВ. След подобна „химия” пък видео картата не засича ТВ-то и за да стане това трябва да задам force TV, което пък е причина за рестарт, по време на който пък windows-а тръгва през ТВ. Пробвах и да не бъде clone а dualview настройките на монитор / ТВ. Не става. Проблема при dualview, че след като пусна плеъра и го „изтегля” на телевизора и там му задам full screen, то става full screen САМО на монитора и никакъв образ на ТВ. В режим dualview постигам известен успех с WMPlayer, full screen с този плейър се получава коректно на телевизора. Въобще пълна лудница. Четох някъде че nvidia са спрели от известно време насам поддръжката на full screen на ТВ в драйверите, и трябва да се ползват по-стари версии. На доста места всеки казва: аз съм с версия xxx.xx и работят добре, по-новите не стават и т.н. Навсякъде из интернет има подробни описания на как се пуска tv out и full screen но просто на тази видео карта GF 8400GS – не действа. На по-стари карти, примерно МХ440 – там проблем с настройките няма. Започнах да се изнервям вече и да се предавам, затова реших да споделя проблема с Вас с надеждата да помогне някой. Ако някой има идея на какво се дължи – да я сподели, ще съм благодарен. Благодаря предварително Бъдете живи и здрави. Edit: Смених ATI с Nvidia поради upgrade на "желязото" Минах от ATI (AGP) на Nvidia (PCI-E)\nbobsixkiller отговори в добавена от bobsixkiller тема в Програми - Проблеми и Дискусии\nCastigado Pantockrator мислиш че не съм започнал с google... преди да пиша ... Ще ползвам и това което ми даваш, макар че майче вече съм го ползвал, но то от толкова софтуер в компютъра ми знам ли вече кое е полезно и кое не ... БЛАГОДАРЯ ТИ :bye: П.П. начина е следния... VirtualDub... Video compress--> калкулатора на DivX /xVid/ -->желаните МВ за изходния файл.... За аудиото му давам компресиране MPEG Layer-3 56kBit/s... За филми кото не са AC3 или DTS този порядък на действия работи безпроблемно...\nпроблем със субтитри в VLC media player\nbobsixkiller отговори в добавена от danina тема в Програми - Проблеми и Дискусии\nПрегледай всиките кодеци които ползваш и ги преинстални.... същото се отнася и за VLC плеъра... може да пробваш и това VobSub, при мен работи успешно... Успех :bye:\nПрегледай си кодеците които си ползвал досега и е добре да ги преинсталнеш наново... Същото се отнася и до VLC плеъра.... Пробвай с VobSub и последната стъпка е преинстал на windwos-a / много кофти решение обаче/.. Упех :bye:\nbobsixkiller публикува тема в Програми - Проблеми и Дискусии\nЗдравейте! Моля ако някой може да ми каже програма (или начина) за компресиране на филми s АС3 audio или с DTS. Релийзите на филмите напоследък са с много добро качесто ( на 2 CD) и АС3 аудио, което всъщност не е никак лошо за хора с подходящи аудио системи и маниаци на тема звук и картина. На мен не са ми необходими чак такива екстри по отношение на аудиото. Използвам стандартните програми за компресиране на филми: VirtualDub, Power Video converter, ImTOO converter, AutoGordiaKnot... но така или иначе те всички са базирани на DivX, xVid, ffdshow... Проблема който се получава след компресията на филма от 2 CD на едно CD е намаляване kbps-то на картината и звука, но звука се разминава с картината и то много грубо... Не е изключено да имам някаква несъвместимост на софтуера поради което да се получава така... Благодаря Ви предварително П.П. Бях пуснал темата на неподходящото място --> "Искаме програми"... а аз не "искам".. просто моля за съдействие


ТИТЛИ И ДЛЪЖНОСТИ ОТ ВРЕМЕТО НА ВТОРОТО БЪЛГАРСКО ЦАРСТВО\nВторото българско царство възниква в резултат от успешното въстание на Асен и Петър през 1185г. Въпреки че византийската власт е била отхвърлена в България продължили да се използват византийските длъжности и титли. Това освен на приемственост, се дължи и на огромното културно влияние, което имала Византия върху всички християнски страни през средновековието. Макар да нямаме съчинение, което да описва системата от титли и длъжности от времето на Второто българско царство, то в случая може да използваме сведенията на византийските автори поради сходството в държавното устройство. Трудно е да се каже доколко у нас са били възприети всички титли използвани във Византия, тъй че в приложения списък са дадени само тези от тях, които са споменати като употребявани в България. В ред случаи макар и титлата или длъжността да са заимствани от византийския държавен апарат в България е имала местно название. Византийския държавен апарат бил устроен на рангов принцип. Затова названията на ред длъжности макар и да са свързани с даден ресор, то притежателят им можел да извършва съвсем различна дейност. За изясняване на титлите от времето на Второто българско царство помагат и сведенията, които имаме за Сърбия, Влашко и Молдова, тъй като и там е имало сходни титли, често пъти възприети индиректно чрез България.\nАвтократор – букв. „самодържец”. Това е една от императорските титли.\nАлагатор – началник на ескадрон; спомената е в Рилската грамота на цар Иван Шишман и във Витошката грамота на цар Иван Шишман\nАпокрисиар – царски пратеник; Титлата е спомената е във Ватопедската грамотата на цар Иван Асен ІІ\nАподохатор – склададжия; титлата е спомената е във Ватопедската грамотата на цар Иван Асен ІІ, в Мрачката грамота на цар Иван Александър и във Витошката грамота на цар Иван Шишман\nБан (воевода) – Титлата е позната още от времето на Първото българско царство. Бановете наричани още воеводи били управители на административно-териториална единица, която се е явявала подразделение на кетепанат (жупа). Титлата по-често се среща в източници свързани с края на Второто българско царство и времето на турското робство бан Янук , бан Михаил Шишман. В епохата на османско владичество значението на титлата спада и постепенно добива значението на кмет (споменатия от поп Методий Драгинов бан Вельо).\nБолярин – това е общото название на представителите на средновековната българска аристокрация. Във Ватопедската грамота на цар Иван Асен ІІ, в Мрачката грамота на цар Иван Александър, в Бориловият синодик и Рилската грамота на цар Иван Шишман е посочено, че болярите и царските служители се делели на „велики” и „малки”.\nВатах – според Димитър Кантемир ватавулите са били началници на различни дворцови служби – имало е ватавул на столниците, на пахарците, на оръжейната палата, на тържищата и др.; ватах се споменава във Виргинската грамота на цар Константин Асен Тих\nВарнич – Димитър Кантемир разказва, че в Молдова е имало четирима варнич де поарте, които правораздават по незначителни дела и изпълняват функции на съдебни пристави (стоят около владетеля в негово присъствие, въвеждат призованите и отбелязват, кои не са се явили за да бъдат санкционирани); длъжността е спомената в Рилската грамота на цар Иван Шишман\nВоевода – вж. Бан. В Бориловият синодик е споменат воеводата Балдьо\nВелик Воевода – съответства на византийската титла „протостратор” и е командвал войската в отсъствието на царя. Във Византия е заемал 8 място в ранглистата. В Бориловият синодик е споменат великият воевода Константин. С обособяването на Влашко и Молдова като самостоятелни държави титлата се използва там и като владетелска.\nВелик житар – длъжността е спомената от Димитър Кантемир като налична в Молдова, но вероятно я е имало и в България, тъй като в Рилската грамота на цар Иван Шишман и във Витошката грамота на цар Иван Шишман се говори за житари. Великия житар отговарял с набавянето на жито за владетеля.\nВелик ключар – длъжността е спомената като използвана в Молдова от Димитър Кантемир, като носителят и отговарял за владетелските хранителни складове.\nВелик комис – Димитър Кантемир определя носителя на този пост в Молдова като „главен коняр”, който отговарял за владетелските конюшни. Вж. също комис с коне.\nВелик логотет – пръв съветник на владетеля, длъжността е подобна на пръв министър, той излагал пред владетеля позицията на царските съветници по даден въпрос; навярно това е титлата на споменатия в Бориловият синодик Добромир. Във Византия заемал 9 място в ранглистата.\nВелик примикюр – висш сановник, който отговарял за дворцовия протокол; в Бориловият синодик е споменат великият примикюр Цамблак\nВелик столник – носителят на титлата отговарял за владетелската кухня, по време на тържествените пирове се разпореждал при поднасянето на ястията и пръв опитвал ястията преди да бъдат поднесени. Задълженията на носителя на титлата вероятно са били само церемониални и почетни, а за техническото ръководство на столниците е отговарял ватавула на столниците.\nВинар – фискален служител събиращ данък върху виното; спомената е във Виргинската грамота на цар Константин Асен Тих, в Мрачката грамота на цар Иван Александър, във Витошката грамота на цар Иван Шишман и в Рилската грамота на цар Иван Шишман\nГеракар – царски соколар, който събирал соколи за царския лов; длъжността е спомената във Виргинската грамота на цар Константин Асен Тих\nГотвач – готвачите са работници в кухнята, като в двореца са имали също вътрешна йерархия; спомената е в Мрачката грамота на цар Иван Александър и във Витошката грамота на цар Иван Шишман\nГрадар – длъжността е спомената в Мрачката грамота на цар Иван Александър и в Рилската грамота на цар Иван Шишман\nДесеткар – събирач на данъка „десятък”; спомената е във Ватопедската грамотата на цар Иван Асен ІІ, във Виргинската грамота на цар Константин Асен Тих се говори за пчелни и овчи десеткари, в Мрачката грамота на цар Иван Александър, във Витошката грамота на цар Иван Шишман и в Рилската грамота на цар Иван Шишман е посочено, че те били пчелни, свински и овчи.\nДеспот – титлата означава „господар”. От VІ век до ХІІ век деспот е една от императорските титли. През ХІІ век титлата заема второ място след императорската в ранглистата и е давана на близки роднини на владетеля, автономни владетели или на влиятелни феодали. За да се подчертае императорския характер на титлата, деспота имал изображения на орли на дрехите и стематогирон – корона, която била с четири дъги, ако той е бил син на императора (с такава корона е изобразен в Лондонското четириевангелие сина на цар Иван Александър Иван Асен, въпреки че в надписа е наречен цар), а в останалите случаи – с една дъга (както е изобразен деспот Константин в Лондонското четириевангелие). Официалните документи деспота имал право да подписва с виолетово мастило. Титлата деспот е била често срещана у нас – тя е била носена от Алексий Слав, Яков Светослав, Елтимир Тертер, от едрия видински феодал Шишман, Добротица, Деян и Иван Драгаш и др.\nДукс (дука) – от лат. dux – „вожд”. През ІV век е титла на императорски наместник командващ войската римска провинция. По-късно е високо звание в армията и флота. През IX – X в. дуксовете са стояли начело на провинциалните тагми. През Х – XII в. дука е бил управител на погранична област. През XII в. дуксовете станали пълновластни наместници в областите на държавата. Длъжността е спомената във Ватопедската грамотата на цар Иван Асен ІІ, във Виргинската грамота на цар Константин Асен Тих и в Мрачката грамота на цар Иван Александър\nЕпикерний (пикерний, керасмат, чашник, велик пахарник) – длъжността на придворен виночерпец първоначално се изпълнявала от евнуси, но от ХІІІв. на сетне велик епикерний е почетна дворцова титла. В дворцовия церемониал великия епикерний поднасял на владетеля първата чаша с вино. С фактическата организация на виночерпците се занимавал техният ватавул (началник). В Бориловият синодик е споменат монаха Силвестър, който е заемал този пост по времето на цар Иван Александър, в Шуменския надпис великият епикерний Срацимир, а на пръстен-печат с тази титла е представен царския братовчед Петър.\nЖитар – събирач на данък върху житото; спомената е в Рилската грамота на цар Иван Шишман и във Витошката грамота на цар Иван Шишман\nЖупан – титлата е позната още от времето на Първото българско царство. През Второто царство се среща по-често под названието кетепан. До даването на кралска титла на Стефан Първовенчани владетелите на Сърбия били наричани „велик жупан”. През ХVв. Владислав Граматик споменава жупана Богдан в Никопол. Вж. също кетепан.\nИзгончия – куриер; във Виргинската грамота на цар Константин Асен Тих се говори за „градски изгонция”, в Мрачката грамота на цар Иван Александър се говори само за изгончии.\nКастрофилак – комендант на крепост; длъжността е спомената е във Виргинската грамота на цар Константин Асен Тих и във Витошката грамота на цар Иван Шишман\nКетепан – управител на кетепанат (жупа) – административно-териториална единица, която е подразделение на хората; спомената е във Ватопедската грамотата на цар Иван Асен ІІ и в Мрачката грамота на цар Иван Александър\nКефалия – букв. „глава”; градоначалник; длъжността е спомената във Виргинската грамота на цар Константин Асен Тих, във Витошката грамота на цар Иван Шишман е споменат кефалията на Средец, а в грамота на влашкия воевода Мирчо Стари се говори за кефалия на Силистра.\nКняз – титлата е позната от времето на Първото българско царство когато е била носена от старейшините на славянските племена, а за кратко и от владетелят на България. С въвеждането на царската титла значението на титлата намаля и в епохата на османското робство се среща като „кнез” със значение на кмет. Спомената е във Виргинската грамота на цар Константин Асен Тих; интересна е също една бележка в регистъра на Видинския санджак, в която се говори за княз Фружин и синовете му, поради по-специфичното изписване и възможната връзка със сина на цар Иван Шишман.\nКомис – Комисите или комитите по време на Първото българско царство са управители на области, а във Византия са командири или високопоставени чиновници. По време на Второто царство употребата на това название към държавните длъжности значително спада. Не е известен броят на комисите у нас за този период. Димитър Кантемир посочва, че в Молдова освен Великия комис е имало и „втори комис”, който го замествал. Във Виргинската грамота на цар Константин Асен Тих като „комис с коне”, във Витошката грамота на цар Иван Шишман се говори само за комиси. вж. Комис с коне и Велик комис.\nКомис с коне (коместабъл, конетабъл) – титлата съответства на гръцко-латинското κόμης τοΰ σταβλοΰ (комит на конюшните) – comestabulus и произхода й е свързан, че този служител е отговарял за конете на владетеля.. В Западна Европа конетабълът или маршалът (също произхожда от думите „конен слуга”) се е наричал командващия войската в държавата. Във Византия великият конетабъл заемал 12 място в ранглистата. Във връзка с пътуването на архиепископ Василий І до Драч е споменат коместабъла Сергий. Вероятно тази титла е изместила използваната по време на Първото царство титла миник.\nКрагуяр – събирал соколи за царския лов; спомената е в Мрачката грамота на цар Иван Александър и в Рилската грамота на цар Иван Шишман\nКрал – титлата е аналог на латинската „rex”. Това е втората по значение титла на самостоятелен владетел след императорската. Славянското название на титлата се свързва с името на император Карл Велики. Споменава се в Брашовската грамота на Иван Страцимир.\nКуропалат – „пазител на двореца”, т.е. управител на двореца; по време на Първото българско царство във Византия е била една от най-високите титли, но после изпада на 14 място в ранглистата, но в България може да е заемал по-предно място, тъй като в Бориловият синодик където е наречен алтернативно и „пазител на палата” службата при инвеститурата му е същата като тази при даването на титлата кесаря.\nКучкар - служител с фискални функции, който събирал ловни кученца за владетеля; спомената е в Рилската грамота на цар Иван Шишман\nЛоготет – думата означава „изследовател на причините”, висш царски съветник, длъжност подобна на съвременната министър. Не е ясно колко са били логотетите в България и какви точно са били техните функции. Във Византия е имало логотет на геникона, който отговарял за хазната и данъчните списъци, логотет на дромоса (28 място в ранглистата), който отговарял за съобщенията и международните отношения, логотет на идика, който отговарял за императорските имения, логотет на стратиотите, който отговарял за снабдяването на армията, логотет на претория, който отговарял за затворите и логотет на тайните (велик логотет), който бил пръв съветник на владетеля и негово доверено лице. В Молдова е имало втори логотет, който изпълнявал функция подобна на втори съветник или вицепремиер и трети логотет, който бил главен секретар и надзиравал дейността на владетелските писари. Йоан Кантакузин споменава логотетът Филип като един от организаторите на преврата, при който цар Иван Стефан бил детрониран.\nНаходник – пратеник; спомената е в Рилската грамота на цар Иван Шишман\nПениперсеваст – от гр. „най–свещен”, „всесвят”. Въведена като най-високия сан в императорския двор от император Алексий І Комнин, като първо била дадена на Михаил Таронит, а после на Никифор Вриений. Впоследствие титлата заема пето място във византийската ранглиста. Носел е червен скадион бродиран със злато и жълти обувки.\nПерпираки – данъчни служители занимаващи се със събирането на паричния данък „перпера”; титлата спомената е в Рилската грамота на цар Иван Шишман и във Витошката грамота на цар Иван Шишман\nПинкерн – вж. епикерний.\nПисец (писач) – писар водещ кадастъра, който замервал земята и другите източници на доходи и правел данъчна оценка; длъжността е спомената е във Виргинската грамота на цар Константин Асен Тих и в Мрачката грамота на цар Иван Александър\nПоборчия - служител с фискални функции; длъжността е спомената в Рилската грамота на цар Иван Шишман\nПрактор – данъчен чиновник; в „Клиторология” на Филотей фигурира като титла от V клас; спомената е в сигилия на деспот Алексий Слав, във Ватопедската грамотата на цар Иван Асен ІІ, във Виргинската грамота на цар Константин Асен Тих, в Рилската грамота на цар Иван Шишман и във Витошката грамота на цар Иван Шишман.\nПримикюр – примикюрите първоначално са били началници на различни служби, занаятчийски цехове или командири на военни отряди. Споменати са в Рилската грамота на цар Иван Шишман и във Витошката грамота на цар Иван Шишман; в Законника на Видинския санджак от 1586/1587г. е посочено, че техните функции са сведени до помагане на служителите събиращи хараджа, на емините на фиска, а също за намиране и връщане на избягали зависими селяни; през Възраждането значението е сведено до първенец, старейшина.\nПротовестиарий – главен ковчежник, длъжност подобна на съвременния финансов министър; във Византия заемала четвърто място в ранглистата, непосредствено след кесар; Йоан Кантакузин споменава протовестиарият Раксин като един от организаторите на преврата, в резултат на който цар Иван Стефан бил детрониран.\nПротокелиот – царски адютант отговарящ за сигурността на владетеля; в Бориловият синодик са споменати протокелиотите Продан и Приязд.\nПротосеваст – от гр. „пръв севаст”; първоначално е надзиравал регионалните управители - севасти, но по-късно и двете титли добили почетно значение; в грамота на Стефан Урош е споменат протосеваста Прибо, който заемал длъжността по времето на цар Иван Асен ІІ, в Бориловият синодик е споменат монаха Теодосий, който е заемал този пост по времето на цар Иван Александър\nПсар (песяк) – вж. кучкар; спомената е във Ватопедската грамотата на цар Иван Асен ІІ, във Виргинската грамота на цар Константин Асен Тих и в Мрачката грамота на цар Иван Александър\nПчелар – в Брашовския миней е споменат царския пчелар Димитър от Мусина.\nРатай – произхожда от „рат”, „ратник”; споменати са във връзка с премахването на тази категория в Законника на Видинския санджак от 1586/1587г. като служители, които кнезовете и примикюрите са имали от старо време.\nСъбирач – служител с фискални функции, които се занимават със събирането на данъци; спомената е в Мрачката грамота на цар Иван Александър\nСамодържец – вж. автократор\nСеваст – от гр. „свещен”. Титлата е аналог на латинската „Август” и първоначално е била носена от императора. В началото на ХІІІ век значението на титлата драстично спаднало и тя се давала на управители на области или висши провинциални служители. През ХІV век севаст станала почетна титла, която не се свързвала с конкретни задължения. Титлата севаст е спомената е във Ватопедската грамотата на цар Иван Асен ІІ, във Виргинската грамота на цар Константин Асен Тих, в Мрачката грамота на цар Иван Александър и в Рилската грамота на цар Иван Шишман. Известни са имената на севаст Хинат от пръстен-печат, севаст Цузмен от надпис върху блюдо, севаст Берислав от надпис върху кръст намерен на Трапезица, севаст Алексий от надпис от Асеновата крепост от 1231г., севаст Огнян от надписа при Боженишки Урвич и др.\nСевастократор – букв. „свещенодържец”; въведена е от император Алексий І Комнин като втората по значение титла след императорската и е била дадена на брат му Исак Комнин. През ХІІІ век е изместена в ранглистата на трето място след деспотската. За указание на високото значение на тази титла севастократорът носел някои императорски отличия – корона с една дъга и дреха украсена с орли. Била е давана на близки роднини на владетеля или на едри феодали. Титлата е носена от брата на цар Борил - Стрез, от брата на цар Иван Асен – Александър, от съпруга на сестрата на цар Михаил Асен и регент на България Петър и ктитора на Боянската черква Калоян.\nС[е]рдар - военна длъжност, спомената е във Витошката грамота на цар Иван Шишман; вж. Сердар кампидукс\nСердар кампидукс - длъжността е срещана в Молдова, като Димитър Кантемир я определя като аналог на генерал-лейтенант, който командвал конницата на три молдавски окръга.\nСенар – събирач на данък върху сеното; спомената е в Рилската грамота на цар Иван Шишман\nСтолник – столниците поднасяли ястията на царската трапеза, в отличие от чашниците, които поднасяли напитките; титлата се среща на пръстена-печат на царския столник Слав.\nСтратор – 1) през XI – XII век е титла четвърти клас на царските служители, който съпровождал императора по време та пътуването с коне и се грижел за конете в царските конюшни. 2) конен войник, отговарящ за коня на велможа; длъжността е спомената е във Виргинската грамота на цар Константин Асен Тих, във Витошката грамота на цар Иван Шишман и в Рилската грамота на цар Иван Шишман\nСъдия - спомената е в Рилската грамота на цар Иван Шишман. Точната структура на съдиите в България не е известна. В Законника на Стефан Душан се говори за съдия при царския двор, който водел делата свързани с пребиваващите в двореца и съдии по окръзите, пред които се гледали останалите дела. Във Византия се срещат съдията при голямата шатра и съдия на армията.\nТопщикал – длъжност спомената във Виргинската грамота на цар Константин Асен Тих\nЦар – титлата на българския владетел. Титлата произхожда от „Caesar” - името на Гай Юлий Цезар, чийто осиновен син Октавиан Август поставил на началото на първата императорска династия на Цезарите. След края на династията на Цезарите последващите императори продължили да се наричат „цезар”, макар и да не били в родствена връзка с Гай Юлий или Октавиан Август и думата придобила значение на титлата „император”. С въвеждането на „тетрархията” в империята били въведени двама кесари, които подпомагали двамата съимператори. Така титлата „кесар” се обособила като втора по значение след императорската. Въпреки това до края на Първото българско царство с титлата „кесар” понякога все още бил наричан и императора. От времето на цар Петър І това е титлата на българския владетел. Поради спадането на значението на „кесар”, в славянските езици двете титли започнали да се изписват различно (цар/кесар). През средновековието в документите на чужд език титлата не е възпроизвеждана звуково, а се среща съотв. като гр. василевс, лат. император или нем. кайзер.\nЧашник – вж. епикерний


Стартират проверки на офертите за 8-и декември - Varnautre.bg\n11:14 | 17 ноември | 2017\nСтартират проверки на офертите за 8-и декември\nПредседателят на КЗП подчерта, че инспекциите обхващат и обявите на информационните табла в университетите\nСпециална кампания за проверка на офертите за 8-и декември стартира Комисията за защита на потребителите (КЗП). Това съобщи председателят Димитър Маргаритов в студиото на Novini.bg и подчерта, че инспекциите обхващат и обявите на информационните табла в университетите.\nМаргаритов отбеляза, че рисковете са по-големи, тъй като студентите са млади хора, които по-еуфорично пазаруват и по-рядко купуват туристически пакети и почивки. „Когато информацията е оскъдна, цената е обективно невъзможно ниска, трябва да направят по-внимателна преценка и да не се предоверяват. Да се интересуват повече от детайла, дали в пакета са включени всички разходи за празнична вечеря или за евентуална съпътстваща програма”, предупреди той.\nЖалби във връзка с некоректни туристически оферти постъпват в Комисията целогодишно. Повече са по време на активен сезон, но пък през останалото време на годината хората също почиват и обикновено могат да получат много по-изгодни предложения. Като цяло обаче оплакванията от услугите в този сектор са едва около 5% от всички постъпващи в КЗП. „Въпреки това си даваме сметка, че всеки конкретен случай е достатъчно сериозен, защото точно почивката е нещото, което е най-неприятно да бъде развалено с нелоялна търговска практика”, коментира Маргаритов.\nПредседателят на КЗП отправи препоръки и при сделките във връзка с подготовката и посрещането на Коледа и Нова година: „Потребителите би трябвало да внимават и да съпоставят различните оферти. Когато се обещава подарък към дадена покупка или стоки в подаръчен комплект, може да се окаже, че по-изгодно би било да си ги купят от друго място, без непременно те да са комплектовани или да има анонс за тяхната по-изгодна цена.”. Маргаритов изрази мнение, че относително отскоро нашият пазар предлага повече възможности в навечерието на празниците като изгодни сделки, оферти вече и в интернет за покупки на подаръци. Според него, обаче българските търговци са все по-склонни да възприемат подобни добри практики, които отдавна съществуват в други държави.\nСпират временно достъпа за автомобили до крайбрежната алея


Храни срещу пърхот | Сензация - здраве и красота\nХрани срещу пърхот\tОт Надя Колева на 19.05.2015Без коментар\tСподели във Facebook\nНачинът ни на хранене е свързан с външния ни вид и пърхота. Това е много важен фактор за грижата за косата. Кои са храните срещу пърхот? Защо и кога се появяват? 50% от жените имат пърхот в определен момент от живота си.\nПоявата на пърхота не зависи от хигиената на косата. Най- често се появява между 25 и 40 години. Хранителните навици също влияят върху здравето и грижата за косата.\nПърхотът може да се определи като лющене на скалпа, което се случва много по- често и бързо от обикновено. Случва се в рамките на 2 седмици, вместо на месец. Пърхотът се изразява в появата на бели или жълтеникави люспи. Може да са сухи или мазни. Причините за появата все още будят съмнение. Сред възможните причинители се сочат: хормоналния дисбаланс, ускоряване на деленето на клетките на скалпа, увеличаване на себума и др. Важно е да контролираме пърхота, особено когато е мазен и може да се дължи на себореен дерматит и да се появи и по други части на тялото. Може и да увеличи косопада.\nСтресът, нервите и умората са фактори, които ускоряват появата на пърхота. Също прекалено мазната храна, богата на въглехидрати, бедна на полезни вещества, например дефицит на витамин А.\nХрани, които предпазват от пърхот\nЗеленчукови сокове. Богати са на витамин А. Пийте всеки ден по една чаша такъв сок. Всички зелени зеленчуци са добър вариант.\nРиба тон, сьомга. Този тип риби са богати на омега- 3 мастни киселини.\nПълнозърнест хляб. Богат е на витамин В6, който предпазва от пърхота.\nЯдки. Богати са на цинк, който се използва в повечето продукти срещу пърхот.\nВодорасли. Също са богати на цинк.\nПълнозърнест ориз, яйца и черен дроб. Богати са на биотин, който е полезен за кожата и косата. Помага за възстановяването на клетките и предпазва от алопеция.\nБобови култури. Също са богати на биотин.\nКисело мляко. Съдържа пробиотици, които подобряват кожния епидермис. Яжте по едно кисело мляко на ден.\nкоса, косопад, пърхот, храни, храни срещу пърхот\nХрани срещу пърхот добавена от Надя Колева на 19.05.2015Всички статии от Надя Колева →\nХрани, които правят косата здрава\tХапчета срещу косопад превърнали компютърен инженер в жена!\tКак да поддържаме косата си винаги във форма\tЗащо млечните протеини са полезни за косата\t5 рецепти с лимон за по- красиви коса и кожа\tНяколко домашни рецепти за дълга и гъста коса\tTweet


store.bg - Книги - книга за восъколеене\nКниги ... ... Търсене на: книга за восъколеене\nКниги от Бистра Николова\nТърсене на: книга за восъколеене\nПродукти отговарящи на търсене: книга за восъколеене\n"Безпределно откровени текстове за възходите и спадовете при написването на всяка книга на писателя и лекаря проф. Златимир Коларов, текстове за трънливия път на творчеството, за колебанията и радостта при писането, за удовлетворението от съзиданието, за "тъканта" и силата на литературата." Анжела Димчева, литературен критик ...\nСъвпадение за: книга за восъколеене\nЧетвърто издание. ... Домовата книга, заедно с включената в нея "Книга на етажната собственост" (за до 54 самостоятелни обекта), би трябвало да надживее сградата. При нейното съставяне и оформлението е вложен личен опит и са използвани съветите на запознати лица. Книгата е направена с: качествени материали; бяла хартия и здрава мукава; зашита с конци по стародавна технология; номерирани страници, здрава и устойчива корица; с отвори за прошнуроване. ...\nКнижката съдържа 40 страници със задачки за свързване на точките. В началото започва с лесни задачки с числа от 1 до 10, а по-нататък и до 30. ...\nТърсене на: книга за восъколеене Продукти 1-12 от над 500\nРазделеният ум от д. Сарн


Едностранна бъбречна агенезия | Pregnancy.bg\nКакво е едностранна бъбречна агенезия?\nЕдностранната бъбречна агенезия (URA) е пълното отсъствие на бъбрека от едната страна, с компенсаторна хипертрофия (свръхрастеж) от противоположната страна. Едно до две на всеки 1000 раждания имат URA. Тя често се установява при антенатален ултразвук в 18-23 седмица, направен за изследване на растежа на плода. Съмнение за едностранна бъбречна агенезия може да се появи ако единият от бъбреците не може да се види.\nБебетата, родени с URA, могат да проявят признаци и симптоми при раждането, в детството или, в някои случаи, симптомите се появяват по-късно в живота. Симптомите могат да включват: високо кръвно налягане, лошо функциониращ бъбрек, урина с протеин или кръв, подуване на лицето, ръцете или краката. Те могат, също така да имат свързани генитални аномалии.\nКак се получава едностранна бъбречна агенезия?\nПонастоящем причината за URA не е известна. Повечето случаи не са наследени от майката или бащата, някои обаче са причинени от генетични мутации. Това са проблеми в гените (които се намират във всички живите клетки на нашето тяло), които се предават от родителите.\nПонякога бъбречната агенезия е част от синдром, който представлява съвкупност от симптоми и признаци. Тези деца могат да имат и други проблеми, като например с храносмилателната система, нервната система, сърцето и кръвоносните съдове, мускулите и костите, или други части на пикочната система. Те могат да бъдат причинени от генетични мутации.\nАко вашият лекар смята, че бебето ви има проблем, причинен от генетични мутации, може да бъдете насочени за генетични тестове и консултации. Генетичното тестване обикновено включва вземане на проба от телесна тъкан, която може да бъде проверена за конкретен ген. Генетичното консултиране е услуга, която може да ви даде информация и насоки за състояния, причинени от генетични мутации. Освен това вашият лекар може да ви насочи към педиатър или детски нефролог, лекар, който лекува бебета, деца и младежи с бъбречни проблеми.\nТъй като контралатералните бъбречни аномалии (от противоположната страна) са често срещани при бебетата с едностранна агенезия, по време на бременността може да се наложат допълнителни ултразвукови изследвания, за да се види формата и големината на останалия бъбрек на плода и други части на отделителната система, количеството на околоплодната течност и растежа на бебето.\nМного деца с едностранна бъбречна агенезия нямат дългосрочни проблеми. Другият бъбрек обикновено става по-голям, за да върши работата за два бъбрека. Малък брой деца могат да са изложени на по-голям риск от проблеми по-късно в живота. Те включват везикоуретерален рефлукс (състояние, при което урината се връща от пикочния мехур към уретерите и понякога към бъбреците), хипертония (високо кръвно налягане) и протеинурия (протеин в урината). Вашето бебе ще има нужда от контролни образни изследвания през неонаталния период, за да се изключат всякакви аномалии на контралатералния бъбрек. Дедето би трябвало да е в състояние да прави всичко, което правят другите деца на неговата възраст. Той или тя може да ходи на ясла и училище, да играе с други деца и да води активен начин на живот.\nОсвен ако причината за бъбречната агенезия на вашето бебе е генетична мутация, малко е вероятно едностранна бъбречна агенезия да се повтори при следваща бременност.\nКолко тежко изглежда състоянието?\nВъзможно ли е лечение по време на бременността?\nПрепоръчително ли се вътреутробно лечение за моето бебе?


Кларис (2021) Сериал - Zamunda.NET\n6.68 680 votes\nRebecca Breeds, Jayne Atkinson, Michael Cudlitz\nJenny Lumet, Alex Kurtzman\nПродължение на "Мълчанието на агнетата", което следва историята на агентът на ФБР Кларис, която успя да залови убиеца Бъфало Бил.\n1993: измина една година, откакто агентът на ФБР Кларис хвана серийния убиец Бъфало Бил. Сега тя се връща обратно на работа, за да преследва други серийни убийци и престъпници, които извършват насилите. Кларис се сблъсква с тайните на миналото си, които я преследват от години. Докато се бори с травмата на миналото си, тя всъщност започва да черпи сили от нея, за да се докаже в политическия свят във Вашингтон, в който доминират предимно мъжете.\nПървите планове за поредица за героинята Кларис Старлинг от романа на Томас Харис Мълчанието на агнетата започнаха от 2012 г. По това време проектът трябваше да бъде създаден за телевизията Lifetime под заглавието Clarice. След като по проектът не се работеше в продължение на няколко години, през 2020-та, тв канала CBS започна да развива продължението. Но продукцията, която е базирана на романите на Томас Харис има сложна правна ситуация. Притежаваните права са между компаниите MGM и Dino de Laurentis. В резултат на това историята и събитията около Ханибал Лектър няма да присъстват в този сериал.\nПоради пандемията пилотният епизод не можа да бъде заснет, както бе планирано за пролетта на 2020-та. Въпреки това CBS поръча пълен първи сезон през май 2020 г., без пилотен филм, който служи за предварителен анализ на зрителите, дали сериала би им допаднал. Снимките са правени от септември 2020-та до март 2021 г.\nОперация Форчън: Троянски кон (2022)\nАгентът на MI6 Орсън Форчън вербува любимата холивудска звезда на търговец на оръжия, за да спре следващата сделка с ново опасно оръжие, което може да потопи света в хаос. Но дали холивудския актьор ще успее да прикрие страхът си?\nНаркос: Мексико (2021) Сезон 3\nВ третия сезон ще наркосериала бизнесът с наркотици е във възход. Мексиканските картели се опитват да се възползват от политическата нестабилност на САЩ за да достигнат властта.\nЛуцифер Сезон 6 (2021)\nСезон 6 на известния сериал, който разказва за любовта между Клои и Луцифер и в който ще видим продължението на техния романс.\nДвама детектива трябва да решат случай около убийство, което има връзка с 20-годишен случай и мащабна политическа конспирация.


Секс, хормони и емоции • Пътят няма начало и няма край\nСекс, хормони и емоции\nПоследните седмици попрочетох (малко) за различните хормони и как те влияят върху нашето поведение и емоции. На пръв поглед, темата няма много общо с даоските практики, но от друга страна може да хвърли известна светлина и то от друг ъгъл, върху реакции, които са част от определени даоски практики и най-общо ни касаят като човешки същества.\nЗа да се практикува даоска алхимия, човек трябва да разполага с хладен ум и да избягва крайните емоции – условие, което многократно се споменава в дебелите книги. Но дори и да не се занимаваме с алхимични практики, то мисля, че всеки би се заинтересувал какво определя неговото поведение и дали има начин да се избави от някои неприятни крайности, като депресия или най-малко лошо настроение и намален тонус. От друга страна, ние сме емоционални същества и емоциите са неделима част от нас, която в никакъв случай не са лошо нещо, което следва да се изкорени. Напротив, те са нещо хубаво, като са вредни само в крайните си проявления.\nПреди да премина към същинската тема, искам да отбележа нещо много важно: всичко казано тук е с източници от интернет. Понеже не съм специалист ендокринолог, на поднесената информация трябва да се гледа крайно критично и да не се приема за чиста монета, особено частта, в която излагам своите мисли за връзката между хормони, реакции и даоската практика.\nВместо въведение и обяснение на различните хормони, реших да ползвам за илюстрация едно обяснение, което касае последната фаза от цикъла на сексуална възбуда при човека, който цикъл е съставен от 4 фази: възбуда, плато, оргазъм и следоргазмен цикъл. Последната фаза е свързана с т. нар. Рефрактерен период и неговото описание включва по-голяма част от интересуващите ни хормони:\nРефрактерен период е фазата на възстановяване (обикновено при мъжете) след оргазъм по време на който е физиологично невъзможно за индивида да имат допълнителни оргазми. Повечето мъже не са в състояние да поддържат или да се постигне ерекция през това време, и много възприемат психологическо усещане на „засищане“ и временно липсва интерес към по-нататъшно сексуална активност. Пенисът може да са свръхчувствителни и допълнителна сексуална стимулация може дори да се чувстват болезнено по време на този период.\nРефрактерния период варира в широки граници между отделните индивиди и за различните възрасти варира от минути до дни. Повишена инфузия(буквално вливане т.е. секретиране на хормона и попадането му в кръвта) на хормона окситоцин по време на еякулацията се смята за главно отговорно за рефрактерен период и количеството, с което се увеличава окситоцина, може да повлияе на дължината на съответния рефрактерен период. Друго химическо вещество, което се счита за отговорно за този ефект е хормонът пролактинът , който потиска хормона допамин , който е отговорен за сексуална възбуда .\nЗа разлика от повечето мъже, повечето жени не изпитват рефрактерен период веднага след оргазъм и в много случаи са в състояние на постигане на допълнителни множествени оргазми чрез по-нататъшно стимулиране. Женската сексуална реакция е по-разнообразна от тази на мъжете, като има жени, които изпитват на клиторна свръхчувствителност след оргазъм, което на практика създава рефрактерен период. Тези жени могат да са в състояние на по-нататъшното оргазми, но болката, участващи в стигнат до там прави перспективата нежелани .\nСпоред някои проучвания, при 18-годишният мъж рефрактерния период е от около 15 минути, докато тези на 70 години им отнеме около 20 часа; средния за всички мъже период е около половин час. Въпреки че се среща по-рядко , някои мъжките не показват рефрактерен период или, по-правилно казано, имат рефрактерен период с продължителност по-малко от 10 секунди . Това, обаче, не е липсата на рефрактерен период сам по себе си (способността за постигане на още един оргазъм), а по-скоро е способността да се поддържа ерекция и възобнови сексуалния акт веднага, независимо дали до оргазъм или не.\nДопаминът спада към т. нар. ендорфини – медиатори, които ни карат да се чувстваме в еуфория. Допаминът предизвиква реакция, сходна на тази, която предизвикват наркотиците. Не е чудно тогава, защо влюбените хора, освен приятното чувство, изпитват и един вид „абстиненция“, когато секрецията на ендорфини спре. Добрата новина е, че ендорфини могат да се отделят не само докато сме влюбени-загубени, а и при спорт, с приема на определени храни… с някои медитативни практики. Разбира се, целта не е да се „друсаме“, а това да си остане само като приятен страничен ефект.\nСупресията (подтискането) на допаминът става чрез отделянето на пролактин. Пролактинът се съдържа в майчиното мляко и засилва връзката между майката и детето. Подобен ефект има и при влюбените, когато след оргазъм, те се чувстват свързани.\nИзвод : Задоволителният полов живот, води до намаляване на отделянето на допамин, а от там и до липсата на „любовна мъка“ т.е. депресивни състояния. Разбира се, това не означава, че ако човек не води постоянен полов живот, ще изпадне в перманентна депресия. Много от даоските направления са за самостоятелно развитие, но там няма подтискане на сексуалния импулс, а трансформиране на сексуалната енергия.\nАдреналинът(епинефрин) пък се отделя по врем на фазата на възбудата. Подготвя тялото за действие, като най-силно се усеща чрез сърдечната дейност. „Сърцето ми направо ще изхвръкне“ – доста популярно описание. Свръх секрецията на адреналин, може да доведе до обратния ефект – вцепеняване. Въздействието на адреналинът може да се контролира с равномерно и спокойно дишане и потъване в центъра т.е. концентрация в пъпа. Доброто чувство за хумор също помага.\nСтигаме до рефрактерния период. При голямото изтегляне, поради липсата на еякулация, най-вероятно се намалява отделянето на окситоцин, НО – за сметка на това, енергията, която е изтеглена и обикаля цялото тяло, трябва да се върне пак в областта на пъпа, за да се използва за нова ерекция. Като следствие, след голямото изтегляне, мъжът може да има повторен сексуален акт в рамките на няколко минути, а при по-силна възбуда (примерно с нова партньорка или по-продължително въздържание), актът може да се осъществи почти веднага.\nЕто и две филмчета, които са по темата и в тях се представят интересни факти:\nХелън Фишър изучава влюбените мозъци\nХелън Фишър ни казва защо обичаме и изневеряваме


Евтини полети до летище Хуан Мануел Галвас - Самолетни билети Роатан - eSky.bg\nСамолетни билети до Хондурас\nСамолетни билети до Роатан\nСамолетни билети До Хуан Мануел Галвас\nТърсене на полети до Хуан Мануел Галвас\nВиж най-добрите оферти до Хуан Мануел Галвас\nВиж най-добрите оферти\tдо други летища в Роатан\nСредни месечни температури в Роатан (°C)\nВалута: Лемпира (HNL)\nФестивалът на скаридит\nЛюбителите на морските деликатеси определено трябва да отбележат в календарите си, че през юни в Роатан се провежда Фестивалът на скаридите. По това време на годината, те се приготвят във всеки дом по различен начин.\nЗа голф любителите\nАко по някаква случайност ви омръзне да събирате тен на плажа или се изморите от гмуркане, запишете се на курсове по голф в комплекса Черна перла. В случай, че сте експерт - още по-добре, просто се насладете на условията за игра.\nЗапознайте се с местните\nТъй като Роатан е обособен специално за туристите, в някакъв момент може да ви омръзне от подредената среда и да поискате да се гмурнете сред местните и техния ежедневен начин на живот. Всеки ден се организират екскурзии до Cayos Cochinos, където живеят местни граждани.\nЗабележителности на Роатан\nКарибският остров, разположен на 65 км от брега на Хондурас, е известен с добре развитата си туристическа инфраструктура. Доскоро Роатан се състоеше само от няколко села. Днес има развлекателни центрове, в които човек може да се гмурка, да практикува водни спортове или риболов. От пристанището можете да се отправите към пътешествие сред коралови рифове, където да се полюбувате на червени рибки и корали.\nЕдна от най-оригиналните атракции ви очаква в Детуру Роатан. Ако гмуркането не е вашата сила, то ще можете да наваксате, докато се возите на лодка с прозрачен под и доволно наблюдавате цялата подводна красота, заради която другите обличат специална екипировка и се гмуркат. Това е идеален вариант за семейства с деца.\nПосетете истинската "тропическа райска градина" Blue Harbor Tropical Arboretum. По време на това необичайно пътешествие сред овошки и оранжерии, ще се запознаете с местните плодове - манго, розови грейпфрути или карамбол. Мястото очарова и любителите на птиците, тъй като много от тях живеят до близкото езеро.\nАко не се страхувате от височини и искате да се почувствате като крал на джунглата, имаме перфектното предложение за вас. Посетете Jungletop Zipline със специален водач. Не очаквайте обаче нормална разходка. По пътя ви очакват висулки, бамбукови мостове и вървене по въже. По време на разходката, ще бъдете придружавани от веселите маймуни капуцин, които са склонни да се сприятеляват с хората. Препоръчваме забавлението както за възрастни, така и за по-големи деца.\nАко мечтаете да се гмуркате и плувате с местните делфини, имате възможност да го направите. Тези местни жители не са научили типични трикове - да дават целувки пред камерата или да позволяват да ги храните с рибки, но въпреки това обичат да играят. Не се страхувайте да ги закачите, почти сигурно е, че ще приемат жеста ви като покана за игра.\nКогато огладнеете след цял ден, пълен с атракции, опитайте най-доброто ястие от местната кухня - супа от морски дарове с раци, скариди, миди и риба. Препоръчваме ви посещение в Roatan Oasis в Careterra Principal. Тъй като фантастичната креолска кухня е и доста евтина, можете смело на експериментирате.\nПопулярни авиокомпании, опериращи Хуан Мануел Галвас\nПолетно разписание:\tРоатан\nТърсиш хотел? Виж най-добрите оферти в Роатан\nВиж хотели в Роатан\nЕвтини полети до Хондурас Евтини полети от Хондурас Евтини полети до Роатан Евтини полети от Роатан Евтини полети до Трухильо Евтини полети от Трухильо\nЕвтини полети до Сен Бартелеми Евтини полети от Сен Бартелеми Евтини полети до Малдиви Евтини полети от Малдиви Евтини полети до Newcastle Intl Airport Евтини полети от Newcastle Intl Airport


Абсурдно ниски цени за хотели край Варна - Будна Варна\nНачало » Общност » Абсурдно ниски цени за хотели край Варна\nАбсурдно ниски цени за хотели край Варна\nГоляма част от хотелите по Северното Черноморие вече са отворени, но те влязоха в ценова война, като се стига и до абсурдно ниски оферти дори за базите, които са на първа линия, каза председателят на Варненската туристическа камара Илин Димитров. По думите му засега най-голям е броят на гостите от Румъния.\nТой уточни, че започват да пристигат туристи и от Полша, Украйна, Молдова, прибалтийските държави. Очакванията са след 1 юли да дойдат и летовници от Германия и Великобритания.\nСезонът по Южното Черноморие тръгна колебливо, само около 20% от хотелите са отворени, но надеждите са, че след 1 юли нещата ще наберат скорост, допълни зам.-председателят на Бургаската туристическа камара Деница Колева.\nТя уточни, че в момента има почиващи от Румъния, Полша, като постепенно се увеличава и броят на гостите от Чехия. Има надежда сезонът да бъде що-годе приличен, особено ако има гости от Русия и Великобритания, каза още Колева.\nДвамата експерти бяха единодушни, че проблемите с кадрите в сектора не са решени, особено като се има предвид, че заради кризата много от служителите, владеещи чужди езици, са се ориентирали да работят в други браншове. Ще има „внос“ на работна ръка, посочи Димитров, като според него чуждестранните служители може да достигнат до 20 на сто.\nЗа туризма в момента е от изключително значение да бъдат осигурени зелени коридори за летовниците, които пристигат организирано, допълниха експертите. Според тях е задължително и да се засили рекламата на България в чужбина, пише„Монитор“.\n« Митева: Отказът на Слави Трифонов да се кандидатира за депутат е достойно\nБНТ сезира международни институции в защита на медийната свобода »


От болницата в Пловдив е назначена проверка за смъртта на пациента от Стамболийски - Flashnews\nсъбота, 16 януари, 22:56\nПо случая е назначена вътрешна проверка в болницата, въпреки че до този момент не е подадена жалба до болничното ръководство, нито до компетентните органи и институции.\nТова се казва в позиция на „УМБАЛ-Пловдив“ по повод починалия 70-годишен пациент от Стамболийски.\n„Като изпълнителен директор на „УМБАЛ-Пловдив“ съм длъжен да заявя, че вината се установява след проверки на съответните органи в системата на здравеопазването. Категорично смятам, че този спор не може и не трябва да се решава в социалните мрежи и медиите, защото това само води до още по-голямо напрежение. Затова призоваваме за търпение и толерантност – след изясняване на обстоятелствата около смъртта на 70-годишния Йордан Недев от Стамболийски ще говорим отново“, призовава директорът на болницата д-р Динчо Генев.\nНека назначената в болницата проверка установи фактите. Обществото ще бъде информирано за резултатите своевременно, посочва още той.


9624-Многостаен пентхаус с невероятен изглед към Витоша...\nМногостаен пентхаус с невероятен изглед към Витоша, Ref.ID 9624\nЦена: € 235 000 € 215 000\nUnique Estates има удоволствието да Ви предложи този пентхаус с невероятни панорамни гледки, разкриващи се от двете му тераси. Разположен е на изключително тихо място в нов затворен комплекс с денонощна охрана, но същевременно на комуникативна локация с удобни пътни връзки.\nЖилището се предлага със завършени санитарни помещения и окабеляване, както и с инсталирана декоративна камина.\nВ цената са включени три паркоместа в сградата.\nАнтре, просторен хол с камина и излаз към тераса, самостоятелна кухня, три спални с излаз към обща тераса, две бани с тоалетни, мокро помещение\nВъзможност за обособяване на четвърта спалня\n€ 235 000 € 215 000\nЦена: € 264 900\nСтилен дизайнерски апартамент за продажба\nRef. ID: 8865\nЦена: € 165 000 € 159 000\nМного просторен апартамент с три спални за продажба\nRef. ID: 9944


Продуктово позициониране: Никога повече WizzAir | alia [алиа]\nby Alia · Published 8 July, 2013 · Updated 8 July, 2013\nОбичайно избягвам да съм крайна, но в случая държа да си “запиша”, за да не забравя, че нямам намерение повече да използвам услугите на компания WizzAir за летене от и до София. Примамливото при тях е ниската цена, която първоначално е шокиращо скромна и при процеса на резервация се увеличава – заради добавянето на багаж, качване с приоритет, по-широко място и т.н. Това е напълно приемливо и служителите са напълно прави да изискват обявеното доплащане, ако някой пътник е заявил, че има малък салонен багаж, а се появи с голям куфар, например – както се случи на няколко души.\nВсичко останало от отношението на българските служители на тази компания и изобщо политиката им, с която принизяват пътуването до нещо, равнозначно на едночасово чакане и бой за ограничени места във VIP каруца, е абсолютно непрофесионално. Все пак, цена от близо 100 евро в едната посока, макар и по-ниска от традиционната, не е никак скромна и не означава автоматично занижаване на цялостното качество. Летяла съм и с други нискотарифни авиокомпании и единственото, което ги различава от “Луфтханза”, да кажем, е по-тясното пространство между седалките.\nПолетът ми беше в 06:05 сутринта, което означава отиване на летището около 04:30. След минаването през скенерите, пътниците се събират малко преди изхода, където трябва да се наредят на опашка, за да им бъдат проверени и полу-скъсани бордните карти. Още там се започва с блъскането и опитите за предреждане, извикване на хората с “приротетно качване”, които да минат първи и след това да се наредят плътно пред вратите, готови да се отворят и да излеят пътниците в автобусите за самолета. Липсата на поздрав или някаква друга дума на учтивост от страна на персонала, предполагам се приема за съвсем нормално – и без това вече се е зародила паниката, че има някакъв шанс да не успееш да си хванеш място на самолета.\nТа, минали сме този първи “контрол” и се озоваваме пред вратите, плътно притискащи се отвсякъде. Била съм в подобна ситуация само веднъж, докато чакахме да се качим на кораб от Испания за Мароко, само че тогава чакахме по-малко и имаше и две кози за разнообразие. В това пространство прекарахме близо половин час, прави, като имаше и малки деца, а да не забравяме, че е и 5:30 сутринта. Тъй като WizzAir не дават места, според мен това е малко или много психически способ, за да те мотивират следващия път, когато летиш с тях, да си платиш за “приоритетно качване”. Иначе просто не разбирам каква е идеята да ни наблъскат там и да строят от външната страна три автобуса, в които всички ние да се взираме жално. Ако самолетът не е бил готов, най-лесно ми се струва, да се чака в по-широката зона, както постъпват обичайно останалите авиокомпании.\nСлед като вратите се отвориха, отново започна блъсканицата, заради поредната проверка и доскъсване на бордните карти. Защо, лично аз не успях да си отговоря. След като всички се качихме в автобусите, останахме в тях близо 15 мин., като обстановката ставаше все по-нетърпелива. Накрая и при влизането в самолета се образува опашка, тъй като бордните карти се проверяваха за пореден път. Подозирам, че в WizzAir страдат от фобия, че някой е успял незабалезяно да притича през пистите и да се шмугне нелегално на борда.\nПолетът след това беше напълно нормален, като изключим, че стюардесите обикаляха с колички с храна и кафе, които ако желаеш, можеш да си закупиш. Не държа да се храня в самолет, но намирам за неуважителна към пътниците подобна проява. Особено, ако цената на един сандвич е 4 евро, а на кафето – 3 евро.\nКрайният резултат от това изживяване е доста изнервящ и в мен остави усещането за отношение на българските служители на компанията към пътниците като към нещо равнозначно на стадо животни, което трябва да бъде менажирано и насочвано, докато се изтощи и се почувства готово да си плати и горещата напитка.\nTags: wizzairавиокомпаниякачестволетищеоплакванеполетСофияТерминал 1\nИ в мене се събраха морето с планината…\nby Alia · Published 29 July, 2007 · Last modified 14 September, 2010\n8 July, 2013 at 22:58\nWizzAir си беше съвсем прилична авиокомпания, преди да премахнат местата от билетите. От тогава наистина заприлича на междуселски автобус.\n8 July, 2013 at 23:14\nМмммммм… не! Несагласен! 🙂\nПътувал съм и аз с Wizzair… Много добре ми се сториха!\nНе сме доплащали за “качване на борда с приоритет” или “повече място за краката” и прочие глупости.\nЛетяхме София – Венеция тогава, платихме 127 лева (!) за двама човека в двете посоки, с включени летищни такси, такса резервация и багаж до 10 кг на пътник!\nКойто не плаща “качване на борда с приоритет” се качва първо всъщност, защото се качва проследен на бусчетата и после слиза първи, съответно се качва първи на борда на самолета! Имахме най-добрите места, без да бързаме и без да се блъскаме и без да доплащаме! 🙂\nНа борда водата и храната се плаща, но тоалетната е безплатна. 😉 А и на кой му пука за 1 или 2 часа полет? (Вода освен това може да се купи от летището на добри цени и да се носи на борда… въпроса е да си минал проверките за бомби.)\nТа, не бих ги намразил толкова. Свестни са, а и цените ниски. Вместо 127 лева, щяхме да платим минимум 600 лева с коя да е “класическа” компания тогава… струва ли си? заради безплатната вода на борда на самолета и безплатния смотан сандвич?… Май не.\n9 July, 2013 at 08:59\nот полет до полет с WizzAir има огромна разлика като процедура през която минаваш. Имали сте късмет с добрите места.\n8 July, 2013 at 23:15\n9 July, 2013 at 07:21\nХаресвам много блогът ти, но този път категорично не съм съгласна. Блъскането на пътниците е проблем, идващ от възпитанието на пътниците, а не от WizzAir. Забавянето на самолета и местенето на пътници от общата зала в по-малка, липсата на достатъчно седалки във въпросната зала, както и времето за потегляне на автобуса към самолета е свързано с логистиката на летщето, а не с желанието на авиокомпанията да тормози пътниците си. Надали авиокомпаниите избират в коя зала да чакат техните пътници и кога и откъде да минава автобуса за транспортиране до самолета. Благодарение на авиокомпании като тази хора като мен успяха да отидат на много места, на които иначе нямаше как да си позволят. За мен сядането където и да било в самолета и плащането на 4 евро за сандвич (в Луфтханза искат толкова много повече пари за тези две екстри!) не е нито унизително, нито несправедливо. Ако нямаше стюардеси и продажба на храна например бих се възмутила, но мисля, че са осигурили всичко необходимо за нормално пътуване. Аз пък не бих платила двойна цена, за да знам предварително къде ще седя за два часа и за пакетче кроасан и сокче уж безплатно. Не съм останала с лошо впечатление и от служителите, дори напротив – при мое прилошаване (несвързано с пилотирането на самолета), бях обгрижена с много внимание. Надявам се следващите ти пътувания с нискобюджетни компании да са приятни и да ги подкрепяш, защото летенето със самолет вече не би трябвало да е елитарно преживяване, за което да трябва да се спестява предварително, и за което да се плаща толкова много над реалната цена. Bon voyage и пази спомените от новите места, които посещаваш, не от някакви си минути чакане на път натам!\n9 July, 2013 at 17:36\nБлагодаря за коментарите 🙂 Отново искам да уточня, че не смятам да използвам услугите на WizzAir от София до Германия и обратното, а не генерално, тъй като смятам, че проблемът е локален. Да, тази компания има много ниски цени за някои дестинации (като Италия, например), но специално в желаната от мен посока, никога не достигат подобни низини и всъщност цената на билета се равнява почти на такъв от “Луфтханза”. В този смисъл, след като така и така ще плащам между 200 и 300 евро, предпочитам да ги дам на компания, която уважава повече пътниците си и не си спестява да даде места в самолета, създавайки излишно напрежение, за да мотивира клиентите си да си доплатят за “качване с приоритет”. Пак пояснявам – билетът ми в една посока струваше 100 евро, в което не виждам нищо нискобюджетно, което да оправдае изживяването.\nИ подчертавам, че в случая не отивам на почивка и не пътувам точно за удоволствие, натоварена съм с два куфара, за които съм си платила и се прибирам у дома, след като съм била у дома в София. Преди три години съм летяла с WizzAir за Рим и тогава беше една идея по-нормално, макар и да ме озадачиха практиките им, но летейки в посока удоволствие, не ми е пукало особено.\nНаистина летенето не трябва да бъде елитарно занимание и е чудесно, че има нискотарифни авиокомпании, но не смятам, че тази е от добрите такива. Струва ми се, че и не е никак правилно да се приема всичко за прекрасно и да се примирявам с неприятно отношение само, защото нещо е евтино.\n11 July, 2013 at 09:55\nНа “нормалните” авиокомпании обслужването на летището – check in, багаж, boarding, и т.н. става от самото летище и от фирми, различни от авиокомпаниите (напр. swissport на терминал 2). Не очаквах да е толкова различно на терминал 1 с Wizz.\n24 July, 2013 at 23:37\nМисля, че авторката бърка наземното обслужване със обслужването на Уизз. Наземното обслужване, което общо-взето е и цялата й одисея, се извършва от служители на летище София от известно време. Преди това тази дейност беше поверена на Суис порт. Лично аз, от вторите бях по-доволен, ама нейсе. Иначе, за блъскането и прочие си зависи и от пътниците, но не само българите са от типа “стадо”. Возил съм се в самолет пълен с гърци и не можете да си представите там какво чудо беше.\nNext story Хаштаг #ДАНСwithme\nPrevious story Посока: Балтийско море – част първа


Родният бранд HAM & EGGS с колекция за летните дни\n„Колекцията започва своята история през 2015-та година, когато се запознах с младия текстилен дизайнер Елена Якнова. Нейните десени ме впечатлиха с динамичността, ритъма, практичността и контраста си, всичко, което се съдържа и в дизайна на Ham & Eggs. В началото на 2016 Елена създаде проект за текстил, който ръчно отпечата и така замесихме идеята за колекцията. Ако трябва да опиша колекцията с думи, то описането би било нещо подобно: Колекцията съдържа смесица от вдъхновения, включващи игривото ритмично прескачане на десените с точки, елементи от 80-те, изчистеността на 60-те и лекотата на детинското вълнение. Тези отправни точки са смесени с привичните за Ham & Eggs елементи, база от семпла конструкция в комбинация от лек, но забележителен детайл, еклектично смесване на стилове и инспирации, функционалност, удобство и рафинирано разнообразие от материи, цветове и форми. Новото предизвикателство, създаващо завършения вид на колекцията, беше направата на обувки. Оказа се, че това не е лесна задача, но все пак беше постигната.\nЗа да може всичко да е още по-вкусно, се се обадих на приятел. Украсата на нашите своеобразни бижута-сладкиши създаде Калина Чанкова, с която за пореден път правим общ проект.\nОбикновено върху сладкишите и в частност тортите се поставя нещо кръгло, симпатично, което се превръща в своеобразен акцент. Този път помолих Весела от SheV Bags да помисли върху акцента, който тя превърна в симпатични, `вкусни` чанти.”\nколекция и илюстрации: Ham & Eggs\nкоса и грим: Хриси Теова\nв шоурума на ИВАН АСЕН 22 до 30.04.21


Добре дошли! - Page 30 - Форум на АА в България\nmagisd Дата: Събота, 08-09-2018, 7:25 PM |Съобщение 436\nНаде аз също ти се възхищавам,защото знам колко е трудно да признаеш,че си ударил дъното,знам колко отчаян трябва да си,за да посетиш сбирка на АА или да се включиш онлайн.Възхищавам ти се,защото знам колко не му пука на алкохолика за собствения му живот и колко трудно е когато си изгубил контрол над всичко,да събереш сили да се бориш.Знам,какво е и да нямаш подкрепа в къщи и да живееш с пиещ.Възхищавам се на волята ти за живот,по света има милйони алкохолици,но истината е,че по голямата част от тях губят битката,не намират пътя .Затова е важно човек да го открие този път и да го следва ден,след ден.Дори и един ден да се изгуби ,да кривне,той вече знае,че изход има и,че ако найстина иска винаги може да поеме отново по него.\nСъобщението поправено от magisd - Събота, 08-09-2018, 7:27 PM\nnade11 Дата: Събота, 08-09-2018, 9:55 PM |Съобщение 437\nМаги, благодаря ти за милите думи.\nТи беше човекът, който ме подкрепяше в първите ми стъпки.Никога няма да го забравя.Бог да те благослови!\nТрудно ми беше - да.Трудно и ужасно тежко да призная пред себе си.Признах си!Започнаха малко по малко да извират сили.Не беше от волята ми.Не беше от хората около мен.Търсех и намерих.Сега ми изглежда невероятно, но съм благодарна за всеки изминал ден.\nБлагодарна съм на Висшата ми сила, на онова Добро, което винаги е било до мен, но аз не съм искала да знам, докато пиех.\nБлагодарна съм, че ми помагаше в трудното ми начало по пътя на трезвеността!\nБлагодарна съм на Програмата на АА!\nБлагодарна съм, че се престраших и превъзмогнах най-вече себе си, а после и всеки и всичко, което препречваше пътя към възстановяването ми, и започнах да посещавам сбирки.\nСтраха, гнева, негодуванието изяждаха душата ми.\nНадявам се да намираме пътя към доброто и истинското вътре в нас и около нас.\nС всеки изминал ден намирам повече вяра, която ми помага да Обичам - живота, хората и света.\njenjanik26 Дата: Неделя, 09-09-2018, 8:54 AM |Съобщение 438\nnade11, ти кои сбирки посещаваш онлайн? Искам да си изтегля голямата книга на АА, може ли някой да ми прати линк? Иначе се старая да съм трезва, но усещам че съм много лабилна и постигам всичко с воля и усилия(т. е. малко ми трябва да се проваля и често съм на ръба да посегне). Ако продължавам така без да действам в посока духовна промяна ще се издъня, сигурна съм.... Един път досега посетиха онлайн сбирка и повече не съм...... Знам проблема си е мой, никой не ми е виновен. Затова питам тук. Между другото искам да вметна, че и моят мъж пие, но той има контрол върху това, за разлика от мен.Той ме подкрепя в решението ми и не ми пречи, нооо и в къщи постоянно има алкохол и това не мога да го променя. Може би е по-добре да свиквам с това. Приятна неделя на всички!\nnade11 Дата: Неделя, 09-09-2018, 10:52 AM |Съобщение 439\nЗдравей jenjanik26, на 24 стр. в тази тема съм споделила своя опит със сбирките през Skype.\n"Голямата книга", както и "Живот в трезвеност", и други материали можеш да си изтеглиш от началната страница на сайта.От дясната страна, от където влизаш във "Форума" има и други бутони - над бутона за "Форум" избираш "Литература на АА".\nПриятен, спокоен и трезвен ден!\nmagisd Дата: Неделя, 09-09-2018, 8:05 PM |Съобщение 440\nНаде сподели с нас,как се чувстваш в АА,как е да имаш спонсор?На мен ще ми е интересно,а на някой може да помогне.jenjanik26,правилно си се ориентирала.Прочети книгите,прочети и всичко за болеста в нета ,чети истории,и изобщо всичко.Нищо няма да загубиш от прочита,най малкото ще имаш обща колтура,какво е алкохолизма,развитие и последствия.Онлай можеш да посетиш някоя сбирка,в началото на трзвеността ми на мен много ми помогнаха.Само за няколко дни,чух толкова истории,тъжни,страшни,фатални,само весели и хубави нямаше.Някак там ме стреснаха,уплашиха,не исках и аз да преживявам това което някой от тях.Стъпките някак не ги разбрах,минавах ги ,но не вниквах на дълбоко,затова започнах да се променям аз самата,да измислям свой си стъпки,свой си правила,така,че света пак да го виждам поносим ,дори хубав.\nshundi Дата: Понеделник, 10-09-2018, 11:21 AM |Съобщение 441\nТук съм...но само чета какво пишете\njenjanik26 Дата: Понеделник, 10-09-2018, 1:21 PM |Съобщение 442\nЗапочнах да чета книгата "Живот в трезвеност"..... Намирам отговори на много от въпросите, които си задавам и четейки се убеждавам, че аз съм алкохолик..... Това доста ми помага\nshundi Дата: Вторник, 11-09-2018, 10:07 AM |Съобщение 443\nТАя висша сила само на мен не помогна...:Д\ntanyaivanova061984 Дата: Вторник, 11-09-2018, 7:55 PM |Съобщение 444\nИ на мен Шунди.\nЗдравейте на всички. Аз започвам с гордо вдигната глава и приключвам с ниско наведена.\nИздържам по 3-4 дни, аз никога не съм пила повече от 200-300 гр уиски. Пия това количество и си лягам. Нямам необходилост от повече, но с времето ще стане по-зле. Успех на всички, независимо в какво вярват и на каква сила се осланят.\nmagisd Дата: Вторник, 11-09-2018, 10:14 PM |Съобщение 445\nПриятели разсмяхтеме с тази виша сила,която само на вас не помага.Аз лично,ако трябва да съм честна религията я смятам за измислица за лесен контрол над хората.Съвсем не съм убедена,във виши сили,енергий и тн.Но истината е,че човек има нужда да вярва в нещо.Всеки човек,дори и най големите неверници в трудни и тежки моменти се сещат за Бог,виша сила или всякакви такива.По лесно е когато вярваш,някак не се чувстваш сам,аз почитам христянските празници,някак са ми,като традиций ,хубави,топли,приятни.Харесвам и идеята на самото христянство,но някак мисля,че не може това да е.Но пък вярвам,че има нещо по велико от нас,така ми се иска,успокоява ме тази мисъл.Така,че не приемайте толко буквално идеята за Виша сила или Бог,ако не са ви на сърце.Ако очаквате да стане чудо,и да спре да ви се пие ей така няма да стане.Хората одавна са го казали,помогни си сам,за да ти помогне и Бог.Така,че приятели действайте.Според мен вие се проваляте защото не си признавате,че сте алкохолици,не вярвате в това,и не вярвате в себе си.Танче,никакво значение няма по колко пиеш,това,че не пиеш още по литър не те прави нормален пияч.Не търси оправдания,колко и кога,а повярвай това ,че пиеш всяка вечер хич не е ок.\ntanyaivanova061984 Дата: Сряда, 12-09-2018, 7:08 AM |Съобщение 446\nТочно така е, magisd.\nИстината е, че признаваме и го знаем някъде вътре в нас, но не ни се иска да е истина и точно там е проблема. През последната година, колко бутилки изхвърлих, убедена че така е правилно, но след дни отивам и си купувам нова. Мъжа ми съшо е против това да пия и имаме скандали от време на време. Той е убеден, че имам проблем. И, както очаквате дори си крия бутилката от него.\njenjanik26 Дата: Сряда, 12-09-2018, 7:51 AM |Съобщение 447\nАз също искам да се присъединя към мнението на Маги:"помогни си сам, за да ти помогне и Бог". Не мисля, че каквото и да било в живота се случва без да полагаш усилия, човек винаги се бори, за да постигне. Няма как..... Пиейки се оставяме да се носим по линията на най-малкото съпротивление, защото така ни е лесно, което в последствие се обръща като бумеранг срещу нас. Сигурна съм, че пиенето на алкохол всяка вечер не е нормално, убедена съм в това. Просто трябва да го приема и да живея с това. В противен случай края на филма е страшен.... tanyaivanova061984, shundi, горе главата ще се справите\nshundi Дата: Сряда, 12-09-2018, 9:17 AM |Съобщение 448\nПиенето на алкохол всяка вечер не епроблем ако пиеш по 50 мл\nако започнеш да се наливаш и да увеличаваш тогав ае проблем, дядо ми от 20 годишен всяка вечер си пиеше по 1 ракия доживя до 85 не беше алкохолик.\nshundi Дата: Сряда, 12-09-2018, 9:38 AM |Съобщение 449\nАз съм се справил, не пия, и не ми се пие, но и нищо не ми се прави...пълна тъпотия е всичко.\njenjanik26 Дата: Сряда, 12-09-2018, 11:29 AM |Съобщение 450\nЗа да се справиш изцяло може би трябва да потърсиш смисъла в други важни за теб неща, които те карат да си щастлив и успял. Аз не съм критерий и не мисля че съм се справила с проблема, просто разсъждавам. Колкото до пиенето всяка вечер разбира се че нямам предвид 50гр.ракия или 1 чаша вино.... Визирам проблема с контрола върху изпитото количество.